open-index/open-wikipedia-markdown huggingface dataset:
Borg (Engelschopp)

**Borg** () is en lütten Oort in de Gemeen Engelschopp in’n Landkreis Stood, Neddersassen.

## Geografie

Dör Borg flütt de Borgbeekkanaal.

De Naveröörd sünd Engelschopp un Waterkroog in’n Noorden, Hammahermoor in’n Noordoosten, Groot-Steernbarg in’n Oosten, Hammah in’n Süüdoosten, Himmelpoorten mit Ramels, Ossenpohl un Löh in’n Süüdwesten, Bredenwisch in’n Westen un Neeland in’n Noordwesten.

## Historie

De Naam *Borg* geiht trügg op en Sandbarg, de ut dat Moor ringsüm utkeek. An düssen Barg is de ole Loop von’n Borgbeek langslopen. De Barg is as ole Schanz interpreteert worrn. Na dat Swafelsmoor, an dat de Schanz leeg, is de Oort fröher ok *Swafelsborg* nöömt worrn. De Sandbarg is vondaag afdragen un nich mehr dor.

### Verwaltungsgeschicht

Vör 1885 weer Borg Deel von’n Klooster- un Masch-Distrikt von dat Amt Himmelpoorten. 1885 is de Oort denn Deel von’n Kreis Stood worrn, de 1932 mit de Kreise Jörk un Keden to’n hüdigen Kreis Stood tohoopgahn is.

De Oort höört von öllers bi de Gemeen Engelschopp mit bi.

### Inwahnertall

### Religion

Borg is evangeelsch-luthersch präägt un höört to dat Kaspel von de Petrus-Kark in Host.

För de Kathoolschen is de Hillig-Geist-Kark in Stood tostännig.

## Kultur

#### Verenen

De Schüttenvereen Borg is 1929 grünnt worrn. Schaten hebbt se in de Borgschanz mit de twee Kleenkalibergewehren, de den Vereen tohören. De Diek vun’n Borgbeek deen as Kugelfang. Disse provisorische Scheetstand müss 1936 op Anwies vun’t Amt opgeven warrn. Bi’n Gasthoff Jarck hebbt se en ne’en boot. De eerste Fahn hebbt se 1934 köfft un wieht. 1939 müss wegen den Krieg denn dat Scheten instellt warrn. De Fahn un de Gewehren güngen in’n Krieg verloren. Ok de Fahn – woll vun wegen dat Hakenkrüüz dat dor op weer – is to Kriegsenn verbrannt worrn. Na den Krieg geev dat Gedanken den Vereen weddertobeleven, doch de sünd in’n Sand verlopen un de Schüttenbröders sünd de Naververenen bitreden.

### Bruukdom

In Borg gaht de de Mannslüüd to Faslom dör’t Dörp un snorrt Wust un Eier, de den Avend tohoop opeten warrt.

## Weertschop un Infrastruktur

För Borg is de Freewillige Füürwehr Engelschopp mit tostännig.

### Verkehr

Borg liggt an de Kreisstraat 62, de in’n Noordoosten över Waterkroog un Hammahermoor na Engelschopp löppt un in’n Süüdwesten över Ossenpohl na Himmelpoorten an de Bundsstraat 73 ran geiht. In’n Süüdoosten löppt de Maschweg na Hammoh.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 16 Kilometer in’n Süüdoosten von Borg an de B&nbsp;73.

De nächste Bahnhoff is de Bahnhoff Himmelpoorten an de Nedderelvbahn von Cuxhoben na Hamborg, wat so bi dree Kilometer weg is.

## Footnoten
Franz Cornelsen (Politiker)

**Heinrich Friedrich  Cornelsen** (* 2. Oktober 1868 in Stood; † 14. Oktober 1951 ok dor) weer en düütschen Regerungsbeamten un Afornten.

Cornelsen is 1868 as Söhn von Sophie Elisabeth, borene Steffens, un den Wienhändler Johann Cornelsen (22. Oktober 1831–21. Juli 1892) in Stood boren un hett 1888 an de Kloosterschool in Ilfeld dat Abitur maakt. He weer för een Johr as Freewilligen Oberleutnant bi dat Sleswigsche Feldartillerie-Regiment Nr. 9. Na disse Tied hett Cornelsen Rechtswetenschoppen an de Universität Freiburg un de Universität Berlin studeert. 1893 hett he de Prüfung as Gerichtsreferendar maakt un 1895 in Leipzig den Dokter iur. utr. kregen. 1899 hett he de Prüfung as Regerungs-Assesser maakt. Von 1893 bet 1905 hett he an verscheden Gerichten un Behörden in Prüßen arbeidt. An’n 22. Dezember 1905 hett he den Opdrag kregen, dat Landraadsamt in’n Kreis Minnen to verwalten. An’n 7. August 1906 hett de Kreisdag in Minnen denn beden Cornelsen to’n Landraad to maken, wat he denn an’n 28. September 1906 worrn is.

In’n Eersten Weltkrieg müss Cornelsen von 1914 bet to’n 1. März 1917 na’n Kommiss. An’n 26. September 1917 hett he den Opdrag kregen, dat Landraadsamt in’n Kreis Stood to verwalten. De Kreisdag hett denn an’n 3. März 1918 beden Cornelsen to’n Landraad to maken.

Cornelsen is bet 1932 in Stood bleven, as de Kreis Stood mit’n Kreis Jörk un Kreis Keden to’n ne’en Landkreis Stood tohoopslaten worrn is. Cornelsen is dor denn in’n Rohstand gahn. He weer Maat von’n Konservativen Vereen in Minnen un Afornten in’n Provinziallanddag von de Provinz Westfalen.

Cornelsen weer evangeelsch un mit Emily Cornelsen, borene Gädeke, verheiraadt. Sien Söhn Franz Cornelsen (* 1908, † 1989) weer Verlegger un Grünner von’n Cornelsen-Verlag.

## Priesen

* Landwehrdeenstpries II. Klass un Iesern Krüüz I. un II. Klass.
Taylor Lautner

**Taylor Lautner** (* 11. Februar 1991 in Grand Rapids, Michigan) is en US-amerikaanschen Filmschauspeler un Synchroonsnacker.

## Leven un Wark
Lautner is de Söhn vun de Ehlüüd Deborah un Dan Lautner. He un sien jüngere Süster Makena hebbt franzöösche, nedderlännsche, düütsche un indiaansche Vörfohren.

In’t Öller vun söss Johren hett Lautner anfungen, Karateünnerricht to nehmen. He hett an mehrere Turneren deelnahmen un ok wunnen un harr dorna de Mööglichkeit mit den Kampsportler Michael Chaturantabut (Mike Chat) to öven, de ok Schauspeler is. Mit acht Johren dröff he sien Land bi en internatschonalen Karate-Wettstriet, de WKA-Weltmeesterschoppen in Louisville, vertreden, woneem he dree Goldmedaillen wunnen hett.

In’t Öller vun teihn Johren, is he mit sien Familie na Los Angeles ümtogen un hett wieter an Karate-Turneren deelnahmen. Sien Schauspeelloopbahn güng 2001 mit den Film *Shadow Fury* los. Bekannt worrn is he ünner annern dör Filmen as *Cheaper by the Dozen 2*. 2006 harr he en Rull in *The Adventures of Sharkboy and Lavagirl in 3-D*, för de he en Nomineeren för den *[[Young Artist Award]]* kregen hett. Vun 2008 an harr he en Rull in de Twilight-Filmreeg.

## Filmrullen (Utwahl)

## Utteken
Lautner is bit hüüt (Stand November 2012) 33 mol för Filmpriesen – vör allen Teenagerpriesen – vörslahn wesen un hett 13 dorvun wunnen, dorünner:
* 2009: den *[[Teen Choice Award]]* in de Kategorie *Nee Gesicht – Mannslüüd* för *Twilight*
* 2010: den *[[Teen Choice Award]]* in de Kategorie *Choice Hottie – Mannslüüd*
* 2010: den *[[Teen Choice Award]]* in de Kategorie *Speelfilm-Dorsteller – Fantasy* för *The Twilight Saga: Eclipse*
* 2010: den *[[Blimp Award]]* in de Kategorie *Leefst Speelfilm-Dorsteller* för *The Twilight Saga: New Moon*
* 2011: den *[[People’s Choice Award]]* in de Kategorie *Best Kru op’n Bildschirm* för *The Twilight Saga: Eclipse*
* 2012: den *[[Teen Choice Award]]* in de Kategorie *Speelfilm-Dorsteller – Action* för *Abduction*

## Literatur
* Amy Carpenter: *Taylor Lautner – die Biografie*. arsEdition, München 2010, ISBN 978-3-7607-6408-5
* Robert Pattinson, Kristen Stewart, Taylor Lautner – The Interviews 2008 - 2011 [Kindle Edition] (Rgv.: The Interview People). ASIN: B0068QD1M4, November 2011.

## Borns


## Weblenken

* Biografie op film-zeit.de
Michael Horatio Westmacott

**Michael Horatio Westmacott** (ok *Mike* nöömt; * 12. April 1925 in Babbacombe, Devon; † 20. Juni 2012) weer en britisch Bargstieger.

Westmacott hett in Oxford studeert. He weer de letzte Överlevende vun de Bargstiegergrupp mit de Edmund Hillary un Tenzing Norgay 1953 den Mount Everest besteegen hebbt. 

In den Tweeten Weltkrieg hett he in Burma deent. Later hett Westmacott bi de Firma Shell arbeit. 

## Weblenken
* Meldung över sien Dood (engelsch)
* Lütt Biografie up de Siet vun de Royal Geographical Society (engelsch, mit Bild)
Flagg vun Liechtensteen

De **Flagg vun Liechtensteen** is de Natschonaalflagg vun dat Förstendom Liechtensteen, de in ehr hüütige Form an’n 30. Juni 1982 offiziell annahmen worrn is. Se besteiht ut twee waagrechte Striepen, de gliek groot sünd. De bövere is blau, de ünnere root. De blaue Striepen bargt links en goldenen Förstenhoot, de utsütt as’n Kroon. De Konturen vun den Förstenhoot sünd in swart andüüt.

## Historie
De Klören vun de Flagg gaht wohrschienlich op de Klören vun de Deenstkledaasch an’n Förstenhoff vun Liechtensteen in’t 18. Johrhunnert torüch. De Förstenhoot is eerst 1937 toföögt worrn, as de Mannschop vun Liechtensteen bi de Olympschen Sommerspelen 1936 sehn hett, dat jemehr Flagg jüst so utsehn de as de Flagg vun Haiti. De Dorstellen vun’n Förstenhoot is 1982 noch mol licht afwannelt worrn.


Image:Flag_of_Liechtenstein (1719-1852).svg| 1719-1852
Image:Flag_of_Liechtenstein (1852-1921).svg| 1852-1921
Image:Flag of Liechtenstein (1921–1937).svg| 1921-1937


## Borns


## Weblenken

* Verorden to’n Flaggen vun’n 8. Mai 1984
* Gesett över Wappen, Klören, Segels un Afteken vun’t Förstendom Liechtensteen vun’n 30. Juni 1982
* Flags of the World - Liechtensteen (engelsch)
Flagg vun Haiti

De **Flagg vun de Republiek Haiti** is de Natschonaalflagg vun dat Förstendom Liechtensteen, de in ehr hüütige Form an’n 25. Februar 1986 offiziell annahmen worrn is.

## Utsehn
De Natschonaalflagg besteiht ut twee waagrechte Striepens, de gliek groot sünd. De bövere Striepen is blau, de ünnere is root. De Deenstflagg wiest in de Mitt tosätzlich das Wapen vun Haiti op en quadraatsche witte Flach. Op de zivilen Flagg fehlt dat Wapen. De Klören sünd de glieken as bi de Flagg vun Liechtensteen, de siet 1937 tosätzlich den Förstenhoot wiesen deit, üm de Flaggen to ünnerscheeden.

## Historie
De blau-ro’e Flagg is in’n Unafhangigkeitskamp gegen Frankriek ut de franzööschen Trikolore tostannen kamen. De witte Striepen is rutnahmen worrn, un de beiden annern weern waagrecht anordent ansteed vun piel.

In de Tiet vun 1964 bit 1986 wiel de Diktatur vun François (*Papa Doc*) un Jean-Claude Duvalier (*Baby Doc*) is en annere Flagg bruukt worrn. Dor weern de Striepens wedder piel anordent un de blaue Klöör dör swart uttuuscht.


Datei:Flag of Haiti (1791-1789).svg| Flagg vun 1791
Datei:Flag of Haiti (1803-1804).svg| Flagg vun 1803
Datei:Flag of Haiti 1964 (civil).svg| Flagg vun 1805
Datei:Flag of Haiti 1806.svg| Flagg vun 1806


Datei:Flag of Haiti (1814-1820).svg| Flagg vun’t Königriek Haiti, 1811 bit 1820
Datei:Flag of Haiti (civil).svg| Flagg vun 1807 bit 1964
Datei:Flag of Haiti (1964-1986).svg|1:2   Flagg vun Haiti 1964 bit 1986
Datei:Flag of Haiti 1964 (civil).svg|1:2   Zivilflagg vun Haiti 1964 bit 1986


## Literatur
* Smith/Neubecker: Wappen und Flaggen aller Nationen. München 1980, ISBN 3-87045-183-1.

## Weblenken

* Flags of the World - Haiti (engelsch)
Löh (Himmelpoorten)

**Löh** () is en lütten Oort in de Gemeen Himmelpoorten in’n Landkreis Stood, Neddersassen.

## Geografie

De Naveröörd sünd Bredenwisch in’n Noorden, Borg in’n Noordoosten, Ossenpohl in’n Oosten, Ramels in’n Süüdoosten, Himmelpoorten in’n Süden, Burweg in’n Westen un Host in’n Noordwesten.

## Historie

Löh höört von öllers al to Himmelpoorten mit to un weer keen egen Gemeen.

Vör 1885 weer Löh Deel von’n Kloosterbezirk Himmelpoorten in dat Amt Himmelpoorten. 1885 is de Oort denn Deel von’n Kreis Stood worrn, de 1932 mit de Kreise Keden un Jörk to’n hüdigen Kreis Stood tohoopgahn is.

1932 is in Löh op de Weid von’n Buur Hinnerk Kühlk in en Graff ut de Jungsteentied en Armring ut Gold funnen worrn. De Schoolmeester Adolf Cassau ut Stood hett den Ring un annere Funnen denn ünnersöcht un borgen. De Ring liggt vondaag in’n Swedenspieker in Stood.

### Inwahnertall

### Religion

Löh is evangeelsch-luthersch präägt un höört to dat Kaspel von de Marienkark in Himmelpoorten. Fröher hett en groten Deel von’n Oort aver to dat Kaspel von de Petrus-Kark op de Host tohöört. Stand 1791 weren dat 12 Hööv, de in Host na Kark güngen, un blots een Hoff, de in Himmelpoorten na Kark güng.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

### Verkehr

Löh liggt an de Landsstraat 113, de in’n Noorden över Bredenwisch un Neeland na Grootweurn löppt un in’n Süden in Himmelpoorten an de Bundsstraat 73 ran geiht.

De nächste Bahnhoff is de Bahnhoff Himmelpoorten an de Nedderelvbahn von Cuxhoben na Hamborg, wat keen Kilometer weg is.

## Footnoten
Petronio Franceschini

**Petronio Franceschini** (* 9. Januar 1651 in Bologna; † 4. Dezember 1680 in Venedig) weer en italieensch Komponist un Cellist.

Petronio Franceschini, en Bröer vun den Maler Marc'Antonio Petronio Franceschini, studeer tonächst in sien Heimatstadt bi Lorenzo Perti un dornah in Rom bi Giuseppe Corsi detto Celani. Dornah kehr he nah Bologna torüch un wurr en vun de eerst Liddmaaten vun de  *[[Accademia Filarmonica]]*, to deren Präsident he 1673 wählt wurr. Van 1675 bit 1680 weer he Cellist vun de Kapella vun San Petronio. Dornah sull he in Venedig de Oper *Dioniso ovvero La virtù trionfante del vitio* komponeeren, is aber kört nah dat Fardigstellen vun den eersten Satz storven. Sien bekanntste Schölers weern Giacomo Antonio Perti un Domenico Gabrielli, beid ok Musikers un Komponisten.

Franceschini hett insgesamt veer Opern, twee Oratorien, karkenmusikalisch Warken, veer Kantaten un twee Canzonetten, mehrere Triosonaten un een Sonate för 2 Trompeten, Strieker un Örgel komponeert. 

## Warken
* *Oronte de Menfi*, 1676
* *Arsinoe*, 1676
* *Prologo ed Intermedi dell’Arsinoe*, 1677
* *Apollo in Tessaglia*, 1679
* mehrere karkenmusikalisch Warken (Messen, Motetten, Offertorien, Psalmen, Hymnen, Litaneien u. a.)

## Inspeelen (Utwahl)
* *Tromba aalensis 2 – Wachet auf, ruft uns die Stimme. Festliche Musik für zwei Trompeten und Orgel*, u.&nbsp;a. mit der Sonate in D-Dur von Petronio Franceschini für zwei Trompeten, mit Thomas Haller (Orgel), Johann Konnerth und Jörg Günter (Trompeten), Upnahm van' Juli 2007 in de Salvatorkark Aalen, Tonstudio Resonanz, LC 00378

## Weblenken
* Bühnenwarken
* DNB-Katalog
* Personennaamdatei
Richard Toborg

**Richard Toborg** (* 28. Juli 1927 in Hamelwöördenermoor; † 5. Dezember 2014) weer en düütschen Politiker von de CDU.

Toborg is 1927 in Hamelwöördenermoor boren un weer na de Volksschool op de Middelschool in Freiborg. He weer denn op dat Seminar in Hadamar, in en Wehrertüchtigungslager un hett in’n Tweten Weltkrieg Rieksarbeidsdeenst maakt. Na’n Krieg weer he in Glückstadt op dat Detlefsengymnasium un hett dor 1947 Abitur maakt. 1948 hett he den Hoff un den Kroog von siene Öllern övernahmen.

Toborg is 1963 in de CDU gahn. 1961 is he in den Raad von de Gemeen Wischhoben wählt worrn un weer dor von 1961 bet 1991 ok Börgermeester. Von 1971 bet 1996 weer he denn in’n Raad von de Samtgemeen Noordkeden un dor Viez-Börgermeester. Von 1964 bet 1993 weer he in’n Kreisdag von’n Landkreis Stood un is 1976 as Nafolger von Helmut Barwig Landraad in’n Kreis worrn. Dat is he bet 1989 bleven, as em Richard Wilke aflööst hett.
In de 10. un 11. Wahlperiood von’n Landdag von Neddersassen (von’n 21. Juni 1982 bet to’n 20. Juni 1990) weer he dor een von de Afornten. He weer dor in’n Utschuss för Ümweltfragen.

Toborg hett in’n April 1988 dat Verdeenstkrüüz an’t Band von’n Verdeenstorden von de Bundsrepublik Düütschland kregen un de Gollen Ehrennadel von’n Chorverband Neddersassen-Bremen.

Toborg weer verheiraadt un hett een Kind.

## Warken

* *Die Weihnachtsflut von 1717.* 2004

## Footnoten
Tobaben

**Tobaben** is de Familiennaam von

* Georg Tobaben (* 1931), düütschen Politiker,
* Peter Tobaben (1905–1972), düütschen Politiker.
Hasselmann

**Hasselmann** is de Familiennaam von

* Beate Hasselmann (*Varda Hasselmann*; * 1946), düütsche Schrieversche,
* Erwin Hasselmann (1903–1994), düütschen Publizist un Historiker,
* Friedrich Hasselmann (* 1922), plattdüütschen Schriever,
* Friedrich Franz Hasselmann (1713–1784), düütschen evangeelsch-lutherschen Geistlichen,
* Hermann Hasselmann († 1920), düütschen Piloot,
,
* Klaus Hasselmann (* 1931), düütschen Klimaforscher,
* Martin Hasselmann (* 1972), düütschen Bioloog,
* Niels Hasselmann (* 1936), düütschen Theoloog,
* Nina Hasselmann (* 1986), düütsche Hockeyspelerin,
* Wilfried Hasselmann (1924–2003), düütschen Politiker,
* Wilhelm Hasselmann (1844–1916), düütschen Politiker un Redaktör.

Kiek ok bi: Haßelmann, Haselmann, Hasselmans.
Burfeindt

**Burfeindt** is de Familiennaam von

* Betty Burfeindt (* 1945), US-amerikaansche Golfspelerin,
* Claus Burfeindt (1891–1970), düütschen Kartograaf un Soldaat,
* Joachim Burfeindt (1892–1982), düütschen Politiker.

Kiek ok bi: Bauerfeind, Bourfeind.
Seefried

**Seefried** is de Familiennaam von

* Elke Seefried (* 1971), düütsche Historikerin,
* Friedrich Seefried (1549–1608), düütschen Maler un Kartograaf,
* Georg Christian Philipp Friedrich Seefried (1814–1881), düütschen Jurist,
* Heinrich Seefried (1888–1936), düütschen Schoolmeester un Choorbaas,
* Irmgard Seefried (1919–1988), düütsche Sopranistin,
* Kai Seefried (* 1978), düütschen Politiker,
* Ludmila Seefried-Matějková (* 1938), tschechsch-düütsche Bildhauerin,
* Marco Seefried (* 1976), düütschen Autorennfohrer,
* Mona Seefried (* 1957), öösterrieksche Schauspelerin,
* Sandra Seefried (* 1987), düütsche Schauspelerin.
Schapp (Mehrdüdig Begreep)

**Schapp** betekent

* Schapp, en Möbel,
* Schapp, Soort Krankheit von de Huud.

**Schapp** is de Familiennaam von

* Jan Schapp (* 1940), düütschen Jurist,
* Luise Schapp (1912–2016), düütsche Politikerin,
* Theodor Schapp (1877–1959), düütschen Inschenör, Ünnernehmer un Manager,
* Wilhelm Schapp (1884–1965), düütschen Philosoof un Jurist.
Coppa Placci

De **Coppa Placci** weer bit 2010 en Eendagsrennen in Italien und San Marino. Dat Teel liggt in San Marino. Dat weer siet Inführen vun de UCI ProTour 2005 Bestanddeel vun de Rennserie vun de UCI Europe Tour un in de Kategorie 1.HC instuuft.

De Rennlängt bedroog circa 200&nbsp;km, wobi de Fohrer an' Sluss vun dat Rennen noch den  Titano, den Anstieg nah San Marino, klimmen mussen.

Dat Rennen wurr eerstmals 1923 utdragen un is nömmt nah de italienschen Radrennfohrer Antonio Placci, de 1921 storven weer. 

2011 wurr dat Rennen mit den Giro della Romagna tosommenleggt un wurrd ünner de Naam  Giro di Romagna et Coppa Placci utdragen. Dat Rennen wurrd jeweils Anfang September fohren. 

## Siegerlist

## Weblenken
* Dat Rennen in de Datenbank vun Radsportseiten.net
Dinkla

**Dinkla** is de Familiennaam von

* Dwight Dinkla (* 1951), US-amerikaanschen Politiker,
* Hermann Dinkla (* 1943), düütschen Politiker,
* Söke Dinkla (* 1962), düütsche Kunsthistorikerin.
Hornig

**Hornig** is de Familiennaam von

* Alexander Hornig (1885–1947), öösterriekschen Komponist un Pianist,
* Andreas Hornig (* 1980), düütschen Basketballspeler,
* Carola Hornig (* 1962), düütsche Rodererin,
* Donald Hornig (1920–2013), US-amerikaanschen Chemiker,
* Emil Hornig (1828–1890), öösterriekschen Chemiker, Fotograaf un Gelehrten,
* Ernst Hornig (1894–1976), düütschen evangeelschen Bischop,
* Günther Hornig (1937–2016), düütschen Maler,
* Hans Hornig (1951–2009), düütschen Inschenör,
* Harry Hornig (1930–2022), düütschen Dokumentarfilmer,
* Heinrich Hornig (1876–1958), düütschen Schriever,
* Heinz Hornig (* 1937), düütschen Footballspeler un -trainer,
* Johann von Hornig (1819–1886), öösterriekschen Lepidopteroloog,
* Károly Hornig (1840–1917), ungaarschen Kardinaal,
* Klaus Hornig (1907–1997), düütschen Polizeioffzeer,
* Lilli Hornig (1921–2017), US-amerikaansche Chemikerin,
* Mady Hornig (* 1957), US-amerikaansche Medizinerin,
* Manuel Hornig (* 1982), düütschen Footballspeler,
* Markus Hornig (* 1964), düütschen Tennis- un Mentaltrainer,
* Monika Hornig-Sutter (* 1943), düütsche Politikerin,
* Norbert Hornig (* 1935), düütschen Maler un Grafiker,
* Rolf Hornig (1919–2006), düütschen Politiker,
* Tilman Hornig (* 1979), düütschen Künstler.

Kiek ok bi: Hörnig, Hornik, Hornick.
Eberardo Pavesi

**Eberardo Pavesi** (* 2. November 1883 in Colturano, Provinz Mailand; † 11. November 1974 in Mailand) weer en italieensch Radrennfohrer.  

He weer Profi van 1904 bit 1919, blots ünnerbraken dör den Eersten Weltkrieg. De gröttste Spood in sien Karriere weer de Sieg bi den Giro d'Italia 1912 tosommen mit Luigi Ganna, Carlo Galetti un Giovanni Michelotto, wiel dat Rennen in dat Johr as Team-Wertung fohren wurr. 1910 un 1913 keem he jeweils up den 2. Platz bi disse Rundfohrt. 

Tovör kunn he all den Giro di Lombardia (1905) un dat Rennen Mailand – San Remo (1907) up sien Naam schrieven. Doröver herut weer he de eerste Italiener, de en Tour de France bit to'n Enn' fohren kunn (1907 Platz 6).

Nah sien aktiv Karriere weer he noch Teamleiter. 

## Weblenken
* Eberardo Pavesi in de Datenbank vun Radsportseiten.net
Of Monsters and Men

**Of Monsters and Men** is en ieslännsch Band ut Reykjavík. Hör Stil is den Indie-Rock totoordnen. De Band – dormals noch as Quartett mit Nanna Bryndís Hilmarsdóttir, Ragnar „Raggi“ Þórhallsson (beid Gesang un Akustikgitarr), Brynjar Leifsson (E-Gitarr) un Arnar Rósenkranz Hilmarsson (Slagtüüch) – wunn 2010 den natschonalen Bandwettbewarf Músiktilraunir. Nah den Wettbewarf kamen Árni Guðjónsson (Klaveer un Akkordeon) un Kristján Páll Kristjánsson (Bass) as wiedere Bandliddmaaten dorto. Bi hör Upträe wurrd se meest noch vun de Trompeterin Ragnhildur Gunnarsdóttir ünnerstütt, de aber bitlang nich to de offizielle Bandliddmaaten tellt. In' Oktober 2010 sünd Of Monsters and Men wiels dat Musikfestival Iceland Airwaves ünner annern in dat nee Konzerthuus vun Reykjavíker Harpa uptreden. 

Mit den Titel *Little Talks* hull sück de Band 2011 mehrere Week up Platz 1 vun de ieslännsch Single-Charts. Hör Debüt-Album *My Head Is an Animal* keem in September 2011 in Iesland herut un wurr in April 2012 ok up den amerikaanschen Markt verapenlicht. En EP *Into the Woods* mit veer utsöcht Titeln vun hör Album keem all in' Dezember 2011 herut.

In' März 2012 harrn Of Monsters and Men en eerst Nordamerika-Tour. In Düütschland sünd se eerstmals Enn' April 2012 in Köln un Berlin uptreden. 

## Diskografie
### EPs
* *Into the Woods* (2011)

### Alben
* *My Head Is an Animal* (Iesland 2011, internatschonal 2012)

### Singles
* *Little Talks* (2011)
* *Dirty Paws* (2012)
* *Mountain Sound* (2012)
* *King and Lionheart* (2013)

## Weblenken
* Offiziell Websteed 
* Myspace
Biester

**Biester** is de Familiennaam von

* Anton Biester (1837–1917), düütsch-US-amerikaanschen Maler,
* August Biester (1854–1926), plattdüütschen Schriever,
* Edward G. Biester, Jr. (* 1931), US-amerikaanschen Politiker,
* Harry Edward Biester (1892–1978), US-amerikaanschen Veterinärpatholoog,
* Johann Erich Biester (1749–1816), düütschen Philosoof,
* Karl Biester (1878–1949), düütschen Politiker,
* Louis Biester (1882–1965), düütschen Politiker,
* Uwe Biester (* 1948), düütschen Politiker.

Kiek ok bi: Bister.
Kopp

**Kopp** betekent

* Kopp, böverst Deel von’n Liev,
* Kopp, en Familiennaam (för Lüüd mit düssen Naam kiek dor),
* Kopp, Gemeen in’n Landkreis Vulkaneifel, Rhienland-Palz,
* Kopp, Oort in de Gemeen Rotthalmünster in’n Landkreis Passau, Bayern,
* Kopp Verlag, düütschen Verlag,
* Heinrich Kopp, Elektrotechnik-Ünnernehmen ut Ünnerfranken.

Kiek ok bi: Kõpp, Köpp, Kop.
Helmut Barwig

**Helmut Barwig** (* 18. März 1930 in Neustädterwald/Danzig; † 17. März 2023) weer en düütschen Politiker von de SPD.

Barwig is 1930 in Neustädterwald boren un weer dor ok op Volksschool. Later weer he op de staatliche Opboschool in Neuteich. 1948 hett Barwig en Lehr as Waterbowarker bi dat Water- und Schippereeamt in Klippkann in Braak maakt. 1954 hett he sien Meester as Waterbowarker maakt. He hett bi dat Waterweertschopsamt in Stood as Technischen Anstellten arbeidt. 

Von 1950 af an weer Barwig in de Gewerkschaft Öffentliche Dienste, Transport und Verkehr (vondaag Ver.di). In de SPD is he 1960 ringahn un 1970 Kreisvörsitter worrn. 1961 is Barwig in’n Gemeenraad von de Gemeen Drochters wählt worrn un weer von 1968 bet 1972 Börgermeester von de Gemeen Aßel. Nadem Aßel 1972 Deel von Drochters worrn is, weer Barwig von 1976 bet 1996 Börgermeester von de Gemeen Drochters. 1964 is he Afornten in’n Kreisdag von’n Landkreis Stood worrn und von 1972 bet 1976 denn Landraad. 

In de 8. bet 10. Wahlperiood (von’n 21. Juni 1974 bet to’n 20. Juni 1986) weer Barwig as Afornten in’n Neddersassischen Landdag.

## Enkeld Nahwiesen
Marcus Buck (Politikwetenschopper)

**Marcus Buck** (* 7. September 1962; † 19. Januar 2023) weer en noorweegschen Politikwetenschopper.

Buck hett an de Universität Bergen vergliekende Politikwetenschop studeert un 2006 sien Dokter an de Universität Tromsö maakt. Von 1994 af an hett he al för dat Institut för Politikwetenschop an de Universität Tromsö arbeidt. Sien Fackrebeed is ünner annern de Politik von Spanien. Buck weer ok Maat von de Norsk statsvitenskapelig forening.

## Warken

* *Democratisation: The Electoral Nexus.* Lambert Academic Publishing, Köln 2009, ISBN 978-3-8383-1800-4
* *Los sistemas políticos nórdicos – La política de consenso como modelo propio?* S. 453-475 i Carlos de Cueto og Marién Durán (red.): *Regímenes Políticos Contemporáneos – entre inmovilismo y cambio*, Editorial Comares, 2008, ISBN 978-84-9836-442-2
* *La política comparada: a caballo entre historia y función.* (mit Einar Berntzen un Leiv Marsteintredet) S. 1-24 i Marcus Buck un Carlos de Cueto Nogueras (red.): *Manual de sistemas políticos*, Editorial Comares, 2007, ISBN 978-84-9836-191-9
* *Los sistemas políticos nórdicos – un modelo propio?* S. 383-400 in Marcus Buck un Carlos de Cueto Nogueras (red.): *Manual de sistemas políticos*, Editorial Comares, 2007, ISBN 978-84-9836-191-9
* *Når folket får velge – Forsøkene med direkte valg av ordfører som deltakelses- og styringsreform.* (mit Helge O. Larsen un Tord Willumsen) Kommuneforlaget, Oslo 2006 ISBN 82-446-1227-4
* *Direktevalg av ordfører: Demokratisk nyvinning eller mislykket eksperiment?* (mit Helge O. Larsen, Tord Willumsen un Mikal Lanes) S. 102-121 in Jo Saglie un Tor Bjørklund: *Lokalvalg og lokalt folkestyre*, Gyldendal Akademisk, Oslo 2005, ISBN 82-05-33941-4
* Broderstad, Else Grete og Marcus Buck: *Los Saami y la UE: los derechos indígenas y las limitaciones del estado-nación.* S. 137-153 in Carlos de Cueto Nogueras (red.): *Seguridad y diversidad en las sociedades contemporáneas*, Biblioteca Nueva, Madrid 2005, ISBN 84-9742-388-7
* *The Exemplary Transition From Authoritarianism: Some Notes on the Legacy of Undemocratic Decision-Making in Spain.* S. 1607-1635 in Stein Ugelvik Larsen (red.): *Modern Europe After Fascism*, Columbia University Press, New York 2005, ISBN 0-88033-973-X

## Weblenken

* Infos över Buck op de Websteed von de Universität Tromsö (noorweegsch, engelsch)
Bonifatius II.

**Bonifatius II.** (* in Rom; † 17. Oktober 532) weer van 22. September 530 bit to sien Dood Bischop vun Rom. Sien Naam bedüüd: de Wohltäter (latiensch).

He weer vun Gebort her en Ostgote, Söhn vun den Sigibuld. Sien Wahl verdankt he den Infloot vun den gotschen König Athalarich. He wurr wegen en öllere Geschichtsupfaaten, de traditschonellerwies Germanen allgemeen as fröhe Düütsche verstahn harrn, mitünner as de eerste Düütsche betekent, de to'n Paapst wählt wurr. 

Bonifatius wurr vun sien Vörgänger Felix III. as Nahfolger designeert. Wiel de en groot Anhänger vun den Gotenkönig weer un de den Arianismus anhung, is disse Nahfolgeregelung aber nich up de nödige Anerkennen stött. Dorum hett en Deel vun den röömschen Klerus Dioskur as Gegenpaapst wählt. Dioskur is aber all nah 22 Daag storven, so dat dat drohende Schisma nicht geev. De Klerus weer dwungen, dat vun Bonifatius över Dioskur verhangt Anathema antoerkennen, dat aber nahderhen vun Agapitus I. 535 weer wedderropen wurr. 

In de Tiet vun sien Pontifikat hett he de Beslüsse to de Verdammen vun den Pelagianismus un den Semipelagianismus bestätigt, de up de Synode von Arausio 529 faat wurrn weern. 

531 hett ok Bonifatius versöcht, de Nahfolge togunsten vun den Vigilius fasttoleggen, muss aber disse Regelung up Druck vun den Klerus weer torüchnehmen. Vigilius wurr aber liekers eenig Johr later to'n Bischop vun Rom wählt.

## Weblinks

* DNB-Katalog
* in de Catholic Encyclopedia (engelsch, Utgaav 1913)
* Personennaamdatei
Jörg Mielke

**Jörg Mielke** (* 15. Juni 1959 in Hagen) is en düütschen Politiker.

Mielke is 1959 in Hagen in Westfalen boren un hett 1979 sien Abitur maakt. Von 1979 bet 1984 hett he denn an de Universität Göttingen Juristeree studeert un weer dor bet 1987 wetenschoplichen Assistent. 1987 bet 1990 hett he in Bremen sien Referendariat un dat twete Staatsexamen maakt. Sien Dokterarbeid hett he 1989 in Göttingen maakt. Von 1991 bet 1995 weer Mielke Baas von dat Rechtsamt bi’n Landkreis Oosterholt un is denn Dezernent för Boon, Ümwelt, Kultur un Tourismus worrn.

Bi de Wahl an’n 26. September 2004 is Mielke as parteilosen Kannedaat för de SPD mit 62,26 % de eerste hauptamtliche Landraad von’n Landkreis Oosterholt na dat Enn von de Dubbelspitz worrn. Dat Amt hett he denn offiziell an’n 1. Januar 2005 övernahmen. Bi de Wahl an’n 11. September 2011 (as parteilosen Kannedaat, de nu von SPD un CDU ünnerstütt worrn is) is he mit 85,63 % wedderwählt worrn. De Amtsperiood schull regulär bet to’n 31. Oktober 2019 lopen. An’n 19. Februar 2013 is he aver Baas von de Neddersassische Staatskanzlie worrn un hett sien Amt as Landraad afgeven.
## Weblenken

* Mielke op de Websteed von’n Landkreis Oosterholt (hoochdüütsch)
Federico Franco

**Luis Federico Franco Gómez** (* 23. Juli 1962 in Asunción, Paraguay) is en paraguayisch Politiker, Dokter un weer van'n 22. Juni 2012 bit 15. August 2013 Staatspräsident vun Paraguay.

## Utbillen un Berop
Franco hett sien Schoolutbillen in sien Gebortsstadt Asunción kreegen, wo he in de Sekundarstuuf eerst dat *Colegio Nacional* besöcht un later sien Bachillerato an dat *Colegio Apostólico San José* maakt hett. Anslutend hett he an de Medizinisch Fakultät (Facultad de Ciencias Médicas) vun de Universidad Nacional de Asunción (UNA) studeert un wurr nah en spoodriek Studium Dokter. 1986 kreeg he den Titel as Chirurg (Médico Cirujano). Dornah hett he dorup upbauend noch den postgradueerten Afsluss as Internist maakt. In dat familieneegen Krankenhuus, dat *Sanatorio Franco* in de Stadt Fernando de la Mora, dat hüm un sien Bröers hörrn deiht, weer he as Mediziner tätig. Later kreeg he Führenspositschonen in dat *Hospital de Clinicas* un dat *Hospital Nacional*. Siet den 24. Juni 1991 is he Liddmaat vun de Sociedad Paraguaya de Medicina Interna. Dor weer he ok Liddmaat vun dat Exekutiv-Komitee.

## Politisch Loopbahn
Franco hörrt de Partido Liberal Radical Auténtico (PLRA) an, deren Vörsitter he is, un he weer tonächst van 1991 bit 1996 as Stadtraat tätig. Dornah harr he van 1996 bit 2001 dat Amt vun den Intendente vun de Stadt Fernando de la Mora inne. 2003 bit 2007 weer he Gouverneur vun dat Departamento Central, is aber vun dissen Posten trüggtreden, um sien gemeensam Kandidatur mit Fernando Lugo vörtobereiten. Nah de spoodriek Wahl weer he siet 2008 Viezpräsident vun Paraguay un Senatspräsident. Kört nah de Wahl hett he sück wegen ideologisch Differenzen vun Lugo distanzeert. 

Nah en Amtsenthebungsverfohren gegen Lugo wurr Federico Franco an' 22. Juni 2012 as nee Staatspräsident vun Paraguays ünner Eid nommen. He sall dat Amt bit to den plaanmäßig Wahlen in' April 2013 führen.

## Privates
Franco is vun kathoolsch Glooven un is mit de PLRA-Afordnete *Emilia Patricia Alfaro de Franco* verheiraadt. Dat Paar hett veer Kinner Luis Federico, Claudia Vanesa, Iván Alejandro un Enzo Sebastián. 

## Weblenken

* Perfil del nuevo presidente de Paraguay - Operación Presidencia (spaansch) up www.montevideo.com.uy van' 22. Juni 2012, afropen an' 26. Juni 2012
* Currículum Vitae (spaansch) auf www.vicepresidencia.gov.py, afropen an' 26. Juni 2012

## Enkeld Nahwiesen
Hoog Moor

Dat **Hoge Moor** is en 644 Hektar groot Naturschuulrebeed (dat Moorrebeed is alltohoop 780 Hektar groot) twüschen Olendörp un Öölm an de Grenz von de Landkreise Stood un Rodenborg. Dat is en Hoogmoor un hett sik toeerst vör so üm un bi 5000 Johr billt. In dat Hoge Moor gifft dat twee Seen, den Olendörper See un den Öölmer See.

Dat Naturschuulrebeed driggt dat Kennteken NSG LÜ 013 un is 1985 ünner Schuul stellt worrn.

Neddersassen hett dat Rebeed 1999 as FFH-Rebeed mellt. 2004 hebbt se denn noch mehr Flächen namellt un dat FFH-Rebeed weer denn 844 Hektar groot.

In dat Moor is in de Tied von so bi 1830 bet in de Johren 1960 von Hand Törf staken worrn. In en LIFE-Projekt mit en Ümfang von 1,29 Millionen Euro is dat Moor von Juli 2001 bet März 2006 weddervernässt worrn. Dat Projektrebeed harr to Anfang 560 Hektar, is 2005 op 653 Hektar vergröttert worrn un weer toletzt 713 Hektar groot.

Dat Water ut dat Hoge Moor flütt över Gravens na’n Gröpeler Möhlenbeek un den Hosterbeek na de Oost hen af.

## Planten un Deerten

### Deerten

In’t Hoge Moor gifft dat en Barg Soorten Peerjumfern un Botterlickers so as *[[Plebejus optilete]]*.

An Reptilien leevt dor Snaken un Addern, bi de Amphibien Moorpoggen.

Vagels in dat Hoge Moor sünd ünner annern Kraans, Moorulen un Falken. Op de Seen sünd blangen Aanten vör allen in de Treckeltied Grau-, Nunnen- un Nilgöös to finnen. An de Moorrannen gifft dat Geelgööschen, Bookfinken, Kohl- un Blaumesen, Kukuuks un Boomlöpers.

An Wild gifft dat vör allen Reh, ok Wildswien un Hasen. De Tacks kummt nich mehr nadem dat Moor weddervernässt worrn is.

### Planten

An de Steden, de wat höger liggt, is Brookholt von Ellern, Barken un Fuhren to finnen. An de Steden, de sieder sünd, sünd veel Törfmoss un Besen to finnen. Dat gifft ok Sünnendau, Wullgras un op apen Flächen Klockenheid un Snavelbesen. An Wegrannen un Dämm gifft dat faken Bickbeer, Vagelbeern un Flohholt.

## Weblenken
Winnerswohl

**Winnerswohl** () is en Dörp in de Gemeen Annerlingen in’n Landkreis Rodenborg, Neddersassen.

De Oort höört von öllers bi Grafel mit bi.

## Geografie

Winnerswohl liggt dicht bi de Twiest, de in’n Süüdoosten an’n Oort langsflütt.

De Naveröörd sünd Reith in’n Noorden, Wohlers in’n Noordoosten, Ürsdörp, Ottendörp un Kohlenhusen in’n Oosten, Viehbrook un Wens in’n Süden, Grafel un Mojenhoop in’n Süüdwesten, Ohrel in’n Westen un Fehrenbrook in’n Noordwesten.

## Historie

Winnerswohl hett sik ut en enkelten Hoff utwickelt, to den denn bilütten poor mehr Hüüs tokamen sünd. De Lüüd in Winnerswohl heet to’n groten Deel all Brunkhorst.

### Inwahnertall

### Religion

Winnerswohl is evangeelsch-luthersch präägt un höört to dat Kaspel von de Lamberti-Kark in Sürsen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

En Traditschoon in Winnerswohl is dat Missionsfest, dat sied 1923 elk Johr an’n tweten oder drüdden Sünndag in’t Johr fiert warrt.

## Weertschop un Infrastruktur

### Verkehr

Von Winnerswohl loopt lüttjere Straten na Süüdwesten na Grafel an de Kreisstraat 109, na Noordwesten na Fehrenbrook an de K&nbsp;109 un na Noordoosten na Wohlers an de K&nbsp;47.

De nächste Bahnhoff is de Bahnhoff Brest-Aasp an de Bahnlien Bremerhoben–Buxthu.

## Literatur

* Dieter Borchers: *Dorfchronik der Dörfer Grafel, Fehrenbruch, Winderswohlde, Mojenhop, Sprakel.* 2002

## Footnoten



## Weblenken

* Websteed över Winnerswohl (hoochdüütsch)
Aalto

**Aalto** betekent

* Aalto, en finnsch Musikprojekt.

**Aalto** is de Familiennaam von

* Aino Aalto (1894–1949), finnsche Architektin un Designerin,
* Alvar Aalto (1898–1976), finnschen Architekt un Designer,
,
* Arvo Aalto (1932–2025), finnschen Politiker,
* Ashprihanal Pekka Aalto (* 1970), finnschen Ultramarathonlöper,
* Asko Aalto (* 20. Johrhunnert), finnschen Skispringer un Skisprungfunkschonär,
* Einari Aalto (1926–1985), finnschen Swemmer,
* Elissa Aalto (1922–1994), finnsche Architektin un Designerin,
* Jorma Aalto (* 1957), finnschen Skilanglöper,
* Jyri Aalto (* 1969), finnschen Badmintonspeler,
* Minna Aalto (* 1965), finnsche Seglerin,
* Ossi Aalto (1910–2009), finnschen Jazz-Musiker,
* Pentti Aalto (1917–1998), finnschen Linguist,
* Pirjo Aalto (* 1961), finnsche Biathletin,
* Saara Aalto (* 1987), finnsche Sängerin un Synchroonsprekerin,
* Teemu Aalto (* 1978), finnschen Ieshockeyspeler.
Gerd Wiltfang

**Gerhard „Gerd“ Wiltfang** (* 27. April 1946 in Stuhr; † 1. Juli 1997 in Thänhusen) weer en düütsch Springrieder.

Mit de düütsch Mannschap wurr he 1972 bi de Olympisch Spelen in München Olympiasieger in't Springrieden. 1978 kunn he sien gröttsten Erfolg in't Eenzel erringen, as he in Aken up *Roman* Weltmeester wurr. Wegen den Olympiaboykott kunn he  1980 nich bi de Olympisch Sömmerspelen in Moskau antreden. 

Wiltfang is mit 51  Johren an Hartverseggen storven.

## Wat he schafft hett

* **Olympisch Spelen**
**1972 in München: Goldmedaille Mannschap, Eenzelwertung 16. up *Askan*

* **Weltmeesterschap**
**1978 in Aken: Goldmedaille Eenzel up *Roman*
**1982 in Dublin: Silbermedaille Mannschap up *Roman*

* **Europameesterschap**
**1977 in Wien: Bronzemedaille Mannschap
**1979 in Rotterdam: Silbermedaille Mannschap, Goldmedaille Eenzel up *Roman*
**1981 in München: Goldmedaille Mannschap

* **Düütsch Meesterschap**
** Düütsch Meester 1966, 1971, 1979

* **CHIO Aken**
** Sieger in' Grooten Ppries vun Aken 1976 up *Davos*

* **Düütsch Springderby**
** Sieger 1979  up *Roman*

(Angaven ut)

## Literatur

* Eckhard F. Schröter: *Das Glück dieser Erde...: Leben und Karriere deutscher Springreiter* Fischer-Taschenbuch-Verlag, Frankfurt a. M. 1980, ISBN 3-596-23019-5.

## Weblenken
* Fotos vun Gerd Wiltfang bi den Sieg vun den Grooten Pries vun Amsterdam 1965

## Borns
Serkan Tören

**Serkan Tören** (* 6. November 1972 in Fatsa, Törkie) is en düütschen Politiker von de FDP. 
                                                                                                                      
Tören is 1972 in Fatsa in de Törkie boren un later na Düütschland kamen. Na dat Abitur 1992 an dat Vincent-Lübeck-Gymnasium in Stood hett he Rechtswetenschoppen an de Universität Hamborg studeert. He hett 1997 dat Eerste Staatsexamen maakt un 2003 dat Twete Staatsexamen. 2004 hett he as Avkaat in Hamborg anfungen.

He is 1993 in de FDP gahn un is de Viez-Frakschoonsvörsitter in’n Stadtraad von de Stadt Stood, Viez-Bezirksvörsitter Elv/Werser un Maat in’n Landsvörstand Neddersassen. Bi de Bundsdagswahl 2009 is he över den achten Listenplatz op de Landslist von de FDP in’n Bundsdag kamen. In de 17. Wahlperiood is he in’n Binnenutschuss in.

## Weblenken

* Serkan Tören sien Websteed (hoochdüütsch)
* Tören sien Biografie bi’n Düütschen Bundsdag (hoochdüütsch)
* Tören bi abgeordnetenwatch.de (hoochdüütsch)
Opschuven

As **Opschuven** warrt in de Eerdwetenschoppen en tektoonschen Vörgang betekent, bi de de bövere Block an en Störflach na baven schaven warrt. En Störflach beschrifft dorbi en Flach, an de en massiven Steenblock binnen de Eer dör dat Wirken vun starke Kräft tweibroken is, as dat op dat Bild dorstellt is. De bövere Block warrt vun Geologen oder Barglüüd as de *Hangen Block* betekent, de ünnere is de *Liggen Block*. 

Bi en Opschuven liggt de Störflach tomeist in en Winkel twüschen 60° un 90° to de Waagrechten (d. h. to de Eerdböverflach). Wenn de Winkel 45° oder flacher is seggt man dorto ok Överschuven. Tostannen kamt Opschuven överall dor, woneem sik Steenblöck as en Utdruck vun de Platentektonik op’nanner to bewegt, d. h. woneem se tosamendrückt warrt. Dat passeert to’n Bispeel an so nöömte Subdukschoonszonen. Faken sünd Opschuven an Platengrenzen ok mit Bargenbilln verbunnen. In Barglannen sünd dorüm faken Opschuven to finnen. En annere Landschopsform, de dör Opschuven tostannen kamen kann is de Pultscholl.

## Literatur
* Gerhard H. Eisbacher: *Einführung in die Tektonik*, 1. Oplaag, Ferdinand Enke Verlag, Stuttgart, 1991, S. 57–69, ISBN 3-432-99251-3

## Borns
Jens-Rainer Ahrens

**Jens-Rainer Ahrens** (* 22. August 1938 in Hamborg) is en düütschen Politiker von de SPD.

Ahrens is 1938 in Hamborg boren un hett na de Mittlere Reife in Winsen denn en Lehr as Bookhändler maakt un is na Avendgymnasium gahn. 1961 hett he dat Abitur maakt un anfungen, an de Universität Hamborg Weertschopswetenschoppen un Soziologie to studeren. 1970 is he wetenschoplichen Assistent an dat Seminar för Sozialwetenschoppen worrn un hett 1972 sien Dokter maakt. 

1976 is Ahrens Perfesser för Soziologie in Hamborg an de Helmut-Schmidt-Universität von de Bundswehr worrn. He is in de Gewerkschaft ÖTV (vondaag Ver.di) ringahn un weer bi de Arbeiterwohlfahrt un von 1965 af an in de SPD. In de 7. bet 11. Wahlperiood (von’n 21. Juni 1970 bet 20. Juni 1990) weer he as Afornten in’n Landdag von Neddersassen. Von’n 15. September 1978 bet 20. Juni 1990 weer he ok Vörsitter von’n Kultusutschuss in’n Landdag.

1991 is he in’n Kreisdag von’n Landkreis Horborg wählt worrn un weer dor ok von 1996 bet 2001 Landraad. Na dat Enn von de Dubbelspitz hett he dat Amt an Norbert Böhlke afgeven. He weer denn von 2001 af an Vörsitter von de SPD-Frakschoon in’n Kreis.

Ahrens is verheiraadt un hett een Söhn.

## Weblenken

Infos över Ahrens op de Websteed von de SPD Landkreis Horborg (hoochdüütsch)
Alberto Berasategui

**Alberto Berasategui** (* 28. Juni 1973 in Bilbao) is en ehmalger spaansch Tennisspeler.

He fung mit söben Johr an, Tennis to spelen un wurr 1991 europäisch Meester vun de Jöögd. In dat glieker Johr wurr he Profi un wunn twee Johr later in São Paulo sien eersten Eenzeltitel. In de fröh 1990er Johren stunn de Sandplatzspezialist in de Weltspitz.

1994 weer sien best Johr as Tennisspeler. He reck negen Endsspelen un kunn dorvan söben winnen. In dat eenzig Grand-Slam-Endspeel in sien Loopbahn, dat Finale vun de French Open, muss he gegen sien Landsmann Sergi Bruguera spelen un verlor in veer Satzen.

In sien Karriere kunn he veerteihn Eenzeltitel un een Düppeltitel winnen. Sien letzten Titel wunn he 1998 in Estoril. Sien hööchst Platzeeren in de Weltranglist weer Positschoon 7 in' November 1994. Sien Davis Cup-Bilanz weer utgleeken. Bi 4 Insatzen wunn he tweemal wunnen un verlor ok tweemal. 

Dat Markenteken vun Berasategui weer sien unkonventschonell Vörhand, de he mit den sülvigen Greep speel as sien Rückhand.

## Weblenken
* ATP-Profil (engelsch)
* ITF-Profil (engelsch)
* Davis Cup-Statistik (engelsch)
Afschuven

**Afschuven** betekent

* Afschuven, in en Rechtssystem dat Dörsetten vun de Plicht uttoreisen,
* Afschuven, in de Eerdwetenschoppen en sünnere Oort vun Stören.
Gemeen Bülkau

**Bülkau** is en Gemeen in de Samtgemeen Land Hadeln in’n Landkreis Cuxhoben in Neddersassen mit . To de Gemeen höört blangen Bülkau ok de Öörd Boomoor, Au un en Deel von Austood. Bülkau sülvs warrt in de Oortsdelen Noorderenn, Dörp un Süderenn indeelt.

## Geografie

De Navergemenen sünd Belen in’n Noorden, Neehuus un Kumbarg in’n Noordoosten, Wingst in’n Oosten, Mittelsnohn in’n Süüdoosten, Stinst in’n Süden, Godshem in’n Süüdwesten, Helmworth in’n Westen un Oosterbrook in’n Noordwesten.

## Historie

Bülkau is an’n 1. Januar 1970 Maat von de Samtgemeen An’n Dobrook worrn. To’n 1. November 2016 hett sik de Samtgemeen An’n Dobrook mit de Samtgemeen Land Hadeln tohoopslaten un de ne’e un gröttere Samtgemeen Land Hadeln billt.

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

### Wapen

Dat Wapen von de Gemeen wiest vörn dat Wapen von Sassen-Loonborg (negen maal deelt von Swart un Gold mit en schragen, grönen, bagen Rutenkranz) un achtern in Sülver op roden Grund halv deelt den Bremer Slötel.

## Weblenken

* Websteed von de Samtgemeen (hoochdüütsch)
Gemeen Belen

**Belen** is en Gemeen in de Samtgemeen Land Hadeln in’n Landkreis Cuxhoben in Neddersassen mit . To de Gemeen höört blangen Belen ok de Öörd Kedenbrook un Bahrdörp.

## Geografie

De Navergemenen sünd Balje in’n Noordoosten, Neehuus in’n Oosten, Bülkau in’n Süden, Oosterbrook in’n Süüdwesten un Oterndörp in’n Westen. In’n Noorden grenzt de Gemeen an de Elv. Op de anner Sied von de Elv liggt de Kreis Dithmarschen in Sleswig-Holsteen mit de Gemenen Neefellerkoog un Bruunsbüttel.

## Historie

De Gemeen Belen is bi de Gemeenreform in Neddersassen an’n 1. Juli 1972 ut de olen Gemenen Belen un Kedenbrook billt worrn.

Belen un Kedenbrook sünd an’n 1. Januar 1972 Maat von de Samtgemeen An’n Dobrook worrn. To’n 1. November 2016 hett sik de Samtgemeen An’n Dobrook mit de Samtgemeen Land Hadeln tohoopslaten un de ne’e un gröttere Samtgemeen Land Hadeln billt.

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

### Wapen

Dat Wapen wiest op blauen Grund in’n Schildfoot en gollen Schanzkorv un dor över en gollen Merkurhoot mit Flünk.

## Weblenken

* Websteed vun de Gemeen (hoochdüütsch)
Gemeen Armsdörp

**Armsdörp** is en Gemeen in de Samtgemeen Loomst in'n Landkreis Cuxhoben in Neddersassen mit . To de Gemeen höört blangen Armsdörp ok de Öörd Doornsood un Langenmoor.

## Geografie

De Navergemenen sünd Mittelsnohn in’n Noorden, Loomst in’n Noordoosten, Hollnseth in’n Oosten, Alfs in’n Süüdoosten, Eversdörp in’n Süüdwesten (Alfs un Eversdörp all beid in’n Landkreis Rodenborg), Geestland in’n Westen un Stinst in’n Noordwesten.

To de Gemeen höört ok noch en lütte Exklaav an de Meh, de op dree Sieden an Hollnseth grenzt un in’n Oosten op en Stück an dat Dörp Oostendörp in de Gemeen Bremervöör (Landkreis Rodenborg).

## Historie

De Gemeen Armsdörp is bi de Gemeenreform in Neddersassen to’n 1. Juli 1972 ut de olen Gemenen Armsdörp, Doornsood un Langenmoor billt worrn.

### Inwahnertall

## Politik

### Gemeenraad

;Liddmaten:
* 2016:
*: WG: Jens-Peter Borchers-Stelling, Herbert Buck, Marlies Jenk, Heino Klintworth, Mirko Lietzke, Heiner Steffens, Helmut Steffens, Sandra Steffens, Udo Steffens

### Börgermeesters

### Wapen

Dat Wapen von de Gemeen wiest op blauen Grund baven söven gollen Ruten un ünnen, von en sülvern Wellenlien deelt, en gollen Hoorn. De söven Ruten staht för de söven Hööv, de dat Dörp Armsdörp harr, as dat 1112 toeerst in de Oorkunnen vörkamen is.

## Footnoten



## Weblenken

* Websteed vun de Gemeen (hoochdüütsch)
Afschuven (Geologie)

As **Afschuven** warrt in de Eerdwetenschoppen en tektoonschen Vörgang betekent, bi de de bövere Block an en Störflach na ünnen schaven warrt. En Störflach beschrifft dorbi en Flach, an de en massiven Steenblock binnen de Eer dör dat Wirken vun starke Kräft tweibroken is, as dat op dat Bild dorstellt is. De bövere Block warrt vun Geologen oder Barglüüd as de *Hangen Block* betekent, de ünnere is de *Liggen Block*. 

Bi en Afschuven liggt de Störflach tomeist in en Winkel twüschen 30° un 60° gegen de Waagrechten un is dormit flacher as dat Gegenstück dorto, neemlich de Opschuven. In sünnere Fäll sünd ok noch flachere Störflachen opdeckt worrn, de denn ok as Afscheren (*Detachement faults*) betekent warrt. Afschuven sünd dor antofinnen, woneem de Eer dehnt warrt, d. h. woneem sik de Steenblöck vun’nanner wegbewegen doot. Dat passert in Rebeden, woneem sik tektoonsche Gravens billt (*[[Gravenbrook]]* oder *Rift*). En annere Landschopsform, de dör Afschuven billt warrn kann, is de Pultscholl.

## Literatur
* Gerhard H. Eisbacher: *Einführung in die Tektonik*, 1. Oplaag, Ferdinand Enke Verlag, Stuttgart, 1991, S. 57–69, ISBN 3-432-99251-3